 8 ሚያዝያ 2020 ምንጪ ስእሊ, EPA ኣብ ዓለም ኣብ ዝኾነ ዓይነት ስራሕ ካብ ዝወፈሩ 3.3 ቢልዮን ሰባት ናይቶም 81 ሚኢታዊት ዝሰርሑሉ ትካል ብሰንኪ ኮሮናቫይረስ ተዓጽዩሎ ብምኽንያት ኣብ መዓልታዊ ምንቅስቓሳት ዝተነበረ እገዳታት ብዙሓት ትካላት ይዕጸዉ ብምህላዎም ሰራሕተኛታቶም ብቐዋምነት ወይ ብግዜያውነት ስርሖም ይስእኑ ኣለዉ ኣብ ትሕቲ ሕቡራት ሃገራት ዝነጥፍ ዓለም ለኸ ትካል ሰራሕተኛታት ILO ነቲ ብደረጃ ዓለም ዘሎ ጽልዋ ዳህሲሱ ነይሩ እቲ ዳህሳስ ድማ ለበዳ ኮሮናቫይረስ ብደረጃ ዓለም ንዘስዓቦ ጽልዋ ዘርእይ እዩ ዋና ዳይሬክተር ትካል ሰራሕተኛታት ዓለም ጉይ ራይደር ኣብ ዝማዕበላን ዘይማዕበላን ሃገራት ዝርከቡ ራሕተኛታትን ትካላትን ከቢድ ዕንወት ኣጋጢምዎም ኣሎ ክብል ይዛረብ ወሲኹ ድማ ብቕልጡፍን ከየማታእናን ብሓባር ክንስጉም ኣለና እንወስዶም ትኽክለኛን ቅልጡፍን ስጉምትታት እዮም ነቲ ህላወ ኮነ ውድቀት ዝውስንዎ ኢሉ ክሳብ 200 ሚልዮን ሰባት ስርሖም ክስእኑ ይኽእሉዮም ለበዳ ኮሮናቫይረስ ኣብ ካልኣይ ርብዒ ዓመት 2020 ነቲ ኣብ ዓለም ዘሎ ሰዓታት ስራሕ ብ6.7 ሚኢታዊት ክንክዮ ከምዝኽእል ግምታት ኣሎ እዚ ድማ 195 ሚልዮን ቀወምቲ ሰራሕተኛታት ስርሖም ይስእኑ ኣለዉ ከም ማለት እዩ እቲ ዝለዓለ ምንካይ ሰዓታት ስራሕ ኣብ ሃገራት ዓረብ ከጋጥም ከምዝኽእል ዝግመት ኮይኑ ብ 8.1 ሚኢታዊት ይበጽሕ እዚ ድማ ን 5 ሚልዮን ሰራሕተኛታት ቀዋሚ ስርሖም ክስእኑ ይገብር ትካል ሰራሕተኛታት ዓለም ካብ እዋን ካልኣይ ኲናት ዓለም ንደሓር እቲ ኣዝዩ ሕሱም ቅልውላው ክብል ነቲ ኩነታት ይገልጾ ኣብ 2020 ከጋጥም ዝኽእል ምውሳኽ መጠን ሸቕሊ ኣልቦነት ስእነት ስራሕ ድማ ኣብ ክልተ መሰረታውያን ነገራት ከምዝድረኽ ይሕብር ቁጠባ ዓለም ኣብ ካልኣይ መፋርቕ እዚ ዓመት ብኸመይ ዝበለ ናህሪ ክሓውይ ይኽእል? 